open-index/open-wikipedia-markdown huggingface dataset:
Nikolaj Ostrovskij

**Nikolaj Aleksevitj Ostrovskij** (russisk: Николай Алексеевич Островский) (født 29. september 1904 i Ukraina, død 22. desember 1936 i Moskva) var en sovjetisk forfatter.

Ostrovskij deltok i borgerkrigen og ble hardt såret. På 1920-tallet var han aktiv i  Komsomolbevegelsen. Etter hvert førte krigsskadene til at han ble blind og lammet. Han dikterte sine romaner for en stenograf.
## Bibliografi
### Ostrovskij på norsk
* *Hvordan stålet ble herdet* (oversatt av Natalia Fredriksen), Falken Forlag, Oslo 1950. Ny utgave Oktober forlag, Oslo 1972.
## Referanser


## Eksterne lenker
* 
*
Markus Zusak

**Markus Zusak** (født 23. juni 1975) er en australsk forfatter, best kjent for de internasjonale bestselgerne *The Messenger* og Boktyven.

## Biografi
Zusak ble født i Sydney, Australia, som yngst i en søskenflokk på fire. Hans far var en østerriksk husmaler og moren tysk. I oppveksten skal Zusak ha blitt fortalt historier om det nasjonalsosialistiske Tyskland og bombingen av München, hvor hans mor bodde. Det var disse fortellingene som skal ha inspirert ham til å skrive Boktyven.

Zusak arbeidet både som engelsklærer og som vaktmester før han fikk sitt store gjennombrudd med bøkene *The Messenger* og *The Book Thief*. Han debuterte i 1999 med ungdomsromanen *The Underdog*.

For sine bøker, da især Boktyven, har Zusak i ettertid høstet stor anerkjennelse og mottatt flere litterære priser.

## Bibliografi
* *Bridge of Clay* (Picador, 2018)
* *The Book Thief* (norsk: *Boktyven*)(Picador, 2005)
* *When Dogs Cry* a.k.a. Getting the Girl (Arthur A. Levine Books, 2002); oppfølger til *Ruben Wolfe*
* *The Messenger* a.k.a. I Am the Messenger (Random House, 2002)
* *Fighting Ruben Wolfe* (Arthur A. Levine Books, 2001); oppfølgeren til *The Underdog*
* *The Underdog* (Omnibus Books, 1999)

## Referanser


## Eksterne lenker
* 
* 
*  Intervju med Zusak
*  Hvorfor jeg skriver The Guardian
Wilberforce (katt)

**Wilberforce** var en katt som bodde i Downing Street 10 fra 1973 til 1987. Han ble gitt i gave fra ''Royal Society of the Prevention of Cruelty to Animals'' (RSPCA) til daværende statsminister Edward Heath, som kalte ham opp etter den britiske parlamentarikeren William Wilberforce, en av RSPCAs stiftere. Wilberforce tjente som Chief Mouser to the Cabinet Office under ytterligere tre statsministre: Harold Wilson, James Callaghan og Margaret Thatcher.  I sin tid ble han omtalt som «den beste musejegeren i Storbritannia».

En anekdote som har versert i pressen, er historien om at Margareth Thatcher skal ha kjøpt en boks sardiner i olje til Wilberforce på et kjøpesenter i Moskva. Angivelig fantes ikke andre varer å få kjøpt på det tidspunktet. I BBCs dekning av parlamentsvalget i 1983 fikk journalisten Esther Rantzen lov å holde Wilberforce og presentere ham for fjernsynspublikummet. 

Wilberforce gikk av med pensjon i 1987, og ble etterfulgt av Humphrey som ble født i 1988, samme år som Wilberforce døde. 

## Referanser
Sexarbejdernes Interesseorganisation

**Sexarbejdernes Interesseorganisation (SIO)** er en sammenslutning av danske sexarbeidere.

Foreningen ble opprettet 29. februar 2008 i forbindelse med lanseringen av hjemmesiden sexarbejde.dk. Siden SIOs begynnelse har Susanne Møller været foreningens talskvinne.

Som interesseorganisasjon kjemper SIO som fagforeningene, for bedre arbeidsforhold for sexarbeidere, og ønsker samtidig å endre den generelle holdning til prostitusjon. Foreningen går inn for at sexarbeide skal bli juridisk anerkjent som yrke, men tar samtidig avstand fra tvungent sexarbeide og ønsker å hjelpe belastede i bransjen.

## Offentlig debatt
Under en tv-debatt på dansk TV2 den 16. februar 2011, mellom SIOs talskvinne Susanne Møller og skuespillerinnen Anne-Grethe Bjarup Riis ble det diskutert hvorvidt yrket skulle være lovlig eller ikke. I anledning Arbeidernes internasjonale kampdag 2011 uttalte SIO, at hvis sexarbeidere kan få lov til melde seg inn i en arbeidsløshetskasse som alle andre, så vil dets medlemmer gjerne avstå fra muligheten for å delta i *efterlønsordningen* (avtalefestet pensjon).

## Referanser


## Eksterne lenker
* Intervju med Susanne Møller fra SIO
Joseph Cook

**Joseph Cook** (født 7. desember 1860, død ) var en australsk politiker. Han var statsminister fra 1913 til 1914.

Cook ble født i England, men flyttet i 1885 til Australia, hvor han bosatte seg i Lithgow. Han jobbet som gruvearbeider, og ble i 1887 generalsekretær for Western Miners Association. I 1891 var han med på å grunnlegge Australian Labor Party og samme år ble han valgt inn i New South Wales' lokalstyre. I 1901 ble han så valgt inn i det australske parlamentet som representant for frihandlerne. I perioden 1913-1914 var han statsminister i Australia. 

I 1921 trakk Cook seg fra den australske politikken og flyttet tilbake til London hvor han ble høykommissær for Australia, en stilling han holdt fram til 1927. Cook døde i Sydney i 1947.

## Referanser


## Eksterne lenker
*
Reidar Mathistad

**Reidar Mathistad** (født 8. juli 1947 på Hamar, død 12. juli 1995) var en norsk journalist og forfatter.

På 1970-tallet var han aktiv i den norske ml-bevegelsen. Fra 1970 til 1972 var han redaktør i tidsskriftet *[[Profil]]*. Deretter arbeidet han en tid som journalist i *[[Klassekampen]]*. Andre publikasjoner han skrev for var *[[Dag og Tid]]*, *[[Nordmørsposten]]*, *[[Gula Tidend]]* og *[[Vi Menn]]*.

Han debuterte som forfatter i 1978, med diktsamlinga *I den grå sona mellom fred og krig*.

## Bibliografi
* *I den grå sona mellom fred og krig*, Forfatterforlaget (1978)
* *Sand Creek*, Oktober forlag (1980) ISBN 82-7094-249-9
* *Tilt*, Oktober forlag (1981) ISBN 82-7094-299-5
* *Kom Opp! Vi Synker!* Tiden Norsk Forlag (1990) ISBN 82-10-03337-9

## Referanser
Landsutstillingen i Aarhus

**Landsutstillingen i Aarhus** var en industri-, håndverk- og kulturutstilling som fant sted i Aarhus i . Her ble det vist eksempler på hva man kunne prestere i Danmark innenfor disse feltene. I alt  utstillere tilbød sine varer på utstillingen. Ideen til en stor utstilling oppsto hos Håndværkerforeningens formann kunstsmedmester I.M.C. Larsen og grosserer Christian Filtenborg. 

Utstillingens hovedarkitekt var Anton Rosen som mottok gullmedalje og Eckersbergmedaljen for den.

Landsutstillingen ble åpnet den 18. mai av Frederik VIII og dronning Louise, kronprins Christian og kronprinsesse Alexandrine.

Selve åpningshøytideligheten foregikk i den store Solennitetssalen med  innbudte gjester hvor blant annet kapellmester Carl Nielsen dirigerte orkesteret da det fremførte en kantate han hadde skrevet for anledningen.

## Beskrivelse
Landsutstillingen var et lite byområde i seg selv, plassert ved kystområdet fra Skansepaléet opp mot Dalgas Avenue på det området hvor Strandparken og Tangkrogen ligger.

Her var det blant annet folkepark og mange forlystelser. Også Grønland hadde sin egen lille utstilling.

Det var reist en stasjonsby med ti til tolv bygninger som representerte den typiske stasjonsbyens bygningstyper; meieriet, forsamlingshuset, kroen osv. Stasjonsbyen skulle fungere som en mønsterby og var kommet i stand etter initiativ av blant andre stadsarkitekt Hack Kampmann.

Borgermestergården eller den Secherske gård fra 1597 som opprinnelig lå på hjørnet av Immervad og Lille Torv i Aarhus, ble gjenoppført i området. Den ble tatt ned igjen da utstillingen var over og ble gjenoppført i Den Gamle By i 1914.

Fregatten «Jylland», som hadde blitt tatt ut av drift i 1888 og var klar for opphugging, ble reddet og restaurert og kom til å ligge ute i bukten i tilknytning til Landsutstillingen.

For å skaffe plass til alle utenbys gjester leide man det store Skansepaléet som netteopp var blitt ferdigstilt. Det var opprinnelig oppført til privatbloiger, men ble ominnredet til hotell med 210 værelser og 430 senger. I første etasje ble det åpnet en kafé som hadde utsikt over utstillingsområdet. 

Restauranten Varna Palæet ble også oppført til utstillingen.

Landsutstillingen stengte den 3. oktober og den hadde hatt besøk av  gjester.

## Utstillende arkitekter og deres verk &ndash; utvalg
* Anton Rosen &ndash; Elektrisitetsbygningen, *[[Politiken]]s* paviljong, portal m.m.
* Caspar Leuning Borch &ndash; maskinsnekkerverksted
* Erik Erstad-Jørgensen  &ndash; haveanlegg
* Hack Kampmann  &ndash; byplan til Stasjonsbyen og flere av bygningene i den
* Poul Holsøe &ndash; pottemakerens hus
* P.V. Jensen Klint &ndash; landsbysmie
* Sven Risom &ndash; treskomakerens hus (vant bronsemedalje)
I tillegg kom:
* Eggert Achen &ndash; Varna Palæet som ikke var en del av selve utstillingen 
* Hjalmar Kjær &ndash; Skansepaléet som ikke var en del av selve utstillingen 

## Eksterne lenker
* Bymuseet i Århus' side om utstillingen
Jo Vandeurzen

**Johan Maria Gerardus «Jo» Vandeurzen** (født 2. juni 1958 i Heusden i Belgia) er en belgisk politiker og medlem av det politiske partiet Christen-Democratisch en Vlaams (CD & V).

Vanderurzen var den belgiske visestatsministeren og justisminister med ansvar for institusjonelle reformer i den belgiske føderale regjeringen til Guy Verhofstadt og senere var han også justisminister for Yves Leterme, som tiltrådte som statsminister etter Verhofstadt, den 20. mars 2008. Den 19. desember samme året trakk Vandeurzen seg fra alle hans politiske verv etter en krise.
Sankt Thøger

**Sankt Thøger av Vestervig** (også Theodgar og Dieterm; død 1065 ) er en helgen som virket i Danmark. 

## Historie
Thøger stammet trolig fra en adelig familie i Thüringen, men forlot sin familie tidlig for å studere teologi i England. Siden fulgte han med Olav den hellige til Norge, hvor han ble kapellan. Da kongen døde under slaget på Stiklestad, reiste Thøger til Vendsyssel i Danmark. Ved Vestervig bygget han en kirke, som ifølge legenden besto av ris og kvister. Han døde omkring 1065 og ble begravet i Vestervig. 

Omkring 1100 ble det bygget en stenkirke viet Thøger på det sted hvor hans enkle kapell hadde stått. Den fikk navnet Sankt Thøgers kirke og kom til å fungere som sognekirke. Den skal ha hatt dekorert romansk apsis og tverrskip, samt et sentraltårn i krysshvelvet over langhus og tverrskip. Da den i 1547 ble revet, tok kirkens siste prost Svend Mogensen, seg så nær av det at han døde.    

Thøgers jordiske rester ble den 30. oktober 1117 overført til augustinernes nærliggende kirke i Vestervig kloster. 

Thøger ses på et kalkmaleri fra Skive kirke, med en kirkemodell som attributt. 

## Referanser


## Eksterne lenker
* ''THÖGER'' i Biographisch-Bibliographisches Kirchenlexikon
* ''Sankt Thøger'' i nordenskirker.dk
Adolf Rieger

**Adolf Rieger** (1899–1956) var en tysk bryter som deltok i de olympiske leker 1928 i Amsterdam.

Rieger vant en olympisk sølvmedalje i bryting under OL 1928 i Amsterdam. Han kom på andreplass i den nest tyngste vektklassen lett tungvekt, 82,5 kg, i gresk-romersk stil bak Ibrahim Moustafa fra Egypt. Det var seks vektklasser i den gresk-romerske og sju i fristil.

## OL-medaljer
*  1928  Amsterdam - Sølv i bryting, gresk-romersk stil lett tungvekt  Tyskland

## Eksterne lenker
*
Georg Gehring

**Georg Gehring** (født 14. november 1903 i Frankenthal, død 31. oktober 1943 i Stettin) var en tysk bryter som deltok i de olympiske leker 1928 i Amsterdam, 1932 i Los Angeles og 1936 i Berlin.

Gehring vant en olympisk bronsemedalje i bryting under OL 1928 i Amsterdam. Han kom på tredjeplass i den tyngste vektklassen tungvekt,over  82,5 kg, i gresk-romersk stil bak Rudolf Svensson fra Sverige og Hjalmar Nyström fra Finland.
## OL-medaljer
*  1928  Amsterdam - Bronse i bryting, gresk-romersk stil, tungvekt  Tyskland

## Referanser


## Eksterne lenker
*
Edmond Spapen

**Edmond Spapen** var en belgisk bryter som deltok i de olympiske leker 1928 i Amsterdam. 

Spapen vant en olympisk sølvemedalje bryting under OL 1928 i Amsterdam. Han kom på andreplass i den letteste vektklassen, bantamvekt opp til 56,0 kg, i fristil bak Kaarlo Mäkinen fra Finland. 

## OL-medaljer
*  1928  Amsterdam - Sølv i bryting, bantamvekt fristil  Belgia

## Referanser


## Eksterne lenker
*
Gerolamo Quaglia

**Gerolamo Quaglia** (1902–1985) var en italiensk bryter som deltok i de olympiske leker 1924 i Paris og 1928 i Amsterdam. 

Quaglia vant en olympisk sølvmedalje i bryting under OL 1928 i Amsterdam. Han kom på tredjeplass i bryting gresk-romersk stil fjærvekt bak Voldemar Väli fra Estland og Erik Malmberg fra Sverige.

## OL-medaljer
*  1928  Amsterdam - Bronse i bryting, fjærvekt gresk-romersk stil  Italia

## Eksterne lenker
*
Hans Minder

**Hans Minder** (født 28. august 1908) var en sveitsisk bryter som deltok i de olympiske leker 1928 i Amsterdam. 

Minder vant en olympisk bronsemedalje i bryting under OL 1928 i Amsterdam. Han kom på tredjeplass i den nest letteste vektklassen fjærvekt, 61,0 kg, i fristil bak Allie Morrison fra USA og Kustaa Pihlajamäki fra Finland. Det var seks vektklasser i den gresk-romerske og sju i fristil. 

## OL-medaljer
*  1928  Amsterdam - Bronse i bryting, fristil fjærvekt  Sveits

## Eksterne lenker
*
Annemiek de Haan

**Annemiek de Haan** (født 15. juli 1981 i Groningen) er en nederlandsk roer som representerte Nederland under Sommer-OL 2008 i Beijing, Kina. Her tok hun sølv i den nederlandske åtteren, etter å ha blitt beseiret i finalen av USAs båt.

## OL-medaljer
*  2008  Beijing - Sølv i roing, åtter damer -  Nederland
*  2004  Athen - Bronse i roing, åtter damer -  Nederland
*  2012  London - Bronse i roing, åtter damer -  Nederland

## Referanser


## Eksterne lenker
*
Mělník slott

**Mělník slott** ligger i byen Mělník i Sentral-Böhmen i Tsjekkia, ved sammenløpet av Elben og Vltava.

Allerede i det 9. århundre fantes det på stedet et slavisk festningsverk. Ifølge sagaen er den hellige Ludmilla født på borgen, som ca. 880 giftet seg med en av de kristelige premyslidene. 

I tidlig middelalder ble trebygningene erstattet med en steinborg. Den ble 1542 ombygget til et renessanseslott og utsmykket med sgrafitto. Mot slutten av 1600-tallet fikk slottet en sørfløy i barokkstil. I 1753 gikk slottet over i Lobkovicfamiliens eie helt til den statlige overtakelsen i 1948. I 1992 ble eiendommen igjen overført til Lobkovic-slekten.

## Referanser


## Eksterne lenker
* 
* Slottets hjemmeside
Agaocephalini

* se systematisk inndeling

**Agaocephalini** er en gruppe av biller som hører til familien skarabider (Scarabaeidae). De hører til underfamilien hornbiller (Dynastinae).

## Utseende
Kraftige, gjerne gulbrune eller svarte, blanke hornbiller. De er rundt 20-40 millimeter lange, altså ganske store biller, men små til hornbiller å være. Hos noen arter har hannene horn på hodet, hos andre ikke (men de har da gjerne lavere knøler). Hos en del arter har hannene to horn på hodet, dette er uvanlig hos andre hornbiller bortsett fra Phileurini. Forkanten av pronotum er ofte noe framskutt i midten. Dekkvingene er uregelmessig punkterte, ikke med punktrekker, beina er forholdsvis korte. De mangler påfallende tenner på yttersiden av forleggene.

## Levevis
Arter i slekten *Aegopsis* kan gjøre noe skade på røttene til ulike nyttevekster  i cerrado-områdene i Brasil. Disse larvene bruker ett år på utviklingen.

## Utbredelse
Gruppen finnes bare i tropiske områder av Amerika. De fleste lever i høyereliggende områder.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Agaocephalini Burmeister, 1847 – 11 slekter og 50 arter
******* Slekten *[[Aegopsis]]* Burmeister, 1847 – 5 arter
******* Slekten *[[Agaocephala]]* Audinet-Serville, 1825 – 9 arter
******* Slekten *[[Antodon]]* Brême, 1844 – én art
******* Slekten *[[Brachysiderus]]* Waterhouse, 1881 – 10 arter
******* Slekten *[[Colacus]]* Ohaus, 1910 – 3 arter
******* Slekten *[[Democrates (slekt)|Democrates]]* Burmeister, 1847 – 3 arter
******* Slekten *[[Gnathogolofa]]* Arrow, 1914 – én art
******* Slekten *[[Horridocalia]]* Endrödi, 1974 – én art
******* Slekten *[[Lycomedes]]* Brême, 1844 – 10 arter
******* Slekten *[[Mitracephala]]* Thomson, 1859 – 2 arter
******* Slekten *[[Spodistes]]* Burmeister, 1847 – 8 arter, ligner overflatisk på de mindre artene i slekten *[[Dynastes]]*

## Referanser


## Kilder
* Dynastidae du monde- sjekkliste over artene 

## Eksterne lenker
* 
* Bilder av de fleste slektene
Cyclocephalini

* se systematisk inndeling

**Cyclocephalini** er en gruppe av biller som hører til familien skarabider (Scarabaeidae). De hører til underfamilien hornbiller (Dynastinae). De fleste av artene hører til den artsrike slekten *[[Cyclocephala]]*.

## Utseende
Middelsstore (ofte rundt 10-20 millimeter, noen opptil 40 millimeter), ofte brunlige hornbiller, kroppen gjerne glatt og glinsende. De mangler horn, knøler eller groper på hodet og pronotum og kan derfor ligne mer på praktskarabider (Rutelinae) enn på hornbiller.
Ulikt de fleste andre hornbiller er de ofte flerfargede, med rød/gul/brune og svarte partier. Kjønnene kan oftest skilles på at hannene har forstørrede forføtter, særlig er kloleddet og klørne store.

## Levevis
Larven lever i jorden og kan noen ganger gjøre en del skade ved å ete planterøtter.
De voksne billene besøker gjerne blomster, og noen tallrike arter er viktige pollinatorer.

## Utbredelse
Slekten *[[Ruteloryctes]]* lever i Afrika, *[[Peltonotus]]* i Sørøst-Asia, forøvrig er alle medlemmene i denne gruppen amerikanske. Gruppen forekommer bare i tropiske og subtropiske områder.

## Systematisk inndeling
Denne undergruppen har tidligere ofte vært plassert i gruppen praktskarabider (Rutelinae), som de overflatisk ligner mer på enn på de fleste hornbiller.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Cyclocephalini Laporte de Castelnau, 1840 – 15 slekter og ca. 500 arter
******* Slekten *[[Acrobolbia]]* Ohaus, 1912 – én art
******* Slekten *[[Ancognatha]]* Erichson, 1847 – 20 arter 
******* Slekten *[[Arriguttia]]* Martínez, 1968 – 2 arter
******* Slekten *[[Aspidolea]]* Bates, 1888 – 24 arter
******* Slekten *[[Augoderia]]* Burmeister, 1847 – 4 arter
******* Slekten *[[Chalepides]]* Casey, 1915 – 16 arter
******* Slekten *[[Cyclocephala]]* Dejean, 1821 – ca. 330 arter
******* Slekten *[[Dyscinetus]]* Harold, 1869 – 16 arter
******* Slekten *[[Erioscelis]]* Burmeister, 1847 – 5 arter
******* Slekten *[[Harposcelis]]* Burmeister, 1847 – én art
******* Slekten *[[Mimeoma]]* Casey, 1915 – 5 arter
******* Slekten *[[Peltonotus]]* Burmeister, 1847 – 25 arter
******* Slekten *[[Ruteloryctes]]* Arrow, 1908 – 2 arter
******* Slekten *[[Stenocrates]]* Burmeister, 1847 – 48 arter
******* Slekten *[[Surutu]]* Martínez, 1955 – 3 arter

## Kilder
* Dynastidae du monde- sjekkliste over artene 

## Eksterne lenker
* 
* Bildegalleri over nordamerikanske arter
DNT Nedre Glomma

**DNT Nedre Glomma** er en medlemsforening av Den Norske Turistforening (DNT). Foreningen dekker Hvaler, Fredrikstad og Sarpsborg, og har mer enn 2400 medlemmer. Laget ble stiftet 24. oktober 2002 som Fredrikstad Turlag.

## Referanser


## Eksterne lenker
* DNT Nedre Glomma
Wilfried Martens

**Wilfried Achiel Emma Martens** (født 19. april 1936 i Sleidinge i Belgia, død 9. oktober 2013 i Lokeren i Belgia) var en belgisk politiker og landets statsminister i to perioder.

Martens satt som statsminister for Belgia fra 3. april 1979 til 6. april 1981 og igjen fra 17. desember 1981 til 7. mars 1992. Martens var en leder av den belgiske politiske partiet Christen Democratisch en Vlaams mellom 1972 og 1979. Han satt i 17 år som nestleder for det belgiske føderale parlamentet fra 1974 til 1991. Han var senator fra 1991 til 1994.

Martens var medgrunnlegger av det politiske partiet European People's Party (EPP) i 1976 og han har sittet som president for dette partiet siden 1992. Fra 1993 var han president for Den europeiske union for partiet Kristdemokraterna (EUCD), fram til dette partiets fusjonen med EPP i 1996. Martens har også forhandlet med den finske konservative politikeren Sauli Niinistö angående sammenslåingen av de europeiske Demokratiske Union (EDU) inn i EPP. Disse forhandlingene ble formelt avsluttet i 2002.

Den vellykkede sammensmelting av mange europeiske organisasjoner som tilhører den politiske høyresiden slik at disse også blir en del av EPP har gjort dette partiet til  det største transnasjonale europeiske politiske partiet med hele 71 medlemspartier fra 38 europeiske land. Denne sammenslåingen er allment anerkjent som en av de viktigste prestasjonene og utgjør en stor del av hans europeiske politiske arv.

Fra 1994 til 1998 representerte Martens Belgia som medlem av Europaparlamentet. Martens hadde en doktorgrad innen rettsvitenskap, en grad i notariale studier, samt en Baccalaureate innen filosofi fra Catholic University of Louvain. Han studerte også internasjonal statsvitenskap ved Harvard University i Cambridge, Massachusetts. Han har praktisert juss i lagmannsretten i den belgiske byen Gent. Blant hans mange både nasjonale og internasjonale utmerkelser, ble han i 1998 hedret med Karl V-prisen for hans mange bidrag til Den europeiske union (EU).

Martens hadde fem barn: to fra hans første ekteskap med Lieve Verschroeven (Kris og Anne) og tre med Ilse Schouteden (Sarah, Sophie og Simon) som han møtte i 1988. Etter fødselen av deres tvillinger i 1997 giftet de seg den 13. november 1998. Ilse Schouteden har en sønn fra hennes tidligere ekteskap. I 2007 skilte han seg med sin andre kone. Den 27. september 2008 giftet han seg med sin eks-elskerinne fra 1970-tallet som het Miet Smet, og som var en tidligere belgisk minister. Dette var hans tredje ekteskap, og hennes første.

Wilfried Achiel Emma Martens døde 9. oktober 2013 i Lokeren i Belgia av bukspyttkjertelkreft.

## Referanser


## Eksterne lenker
* 
*
Sikkerhetsrom

**Sikkerhetsrom** eller **panikkrom** er et rom i et foretak eller i et privat hjem der stedets rettmessige brukere kan flykte til midlertidig trygghet, for eksempel ved innbrudd, inntrengning eller ved andre trusler. 

Slike rom kan ha dører, hengsler eller vegger som er forsterket eller spesialbygget, for å motvirke antatte trusler. 

## Se også
* Tilfluktsrom
* Prestehull
* Skjult rom

## Referanser
Hexodontini

* se systematisk inndeling

**Hexodontini** er en gruppe av biller som hører til familien skarabider (Scarabaeidae). De hører til underfamilien hornbiller (Dynastinae).

## Utseende
Korte og brede, matte, mørke biller med kraftige bein. Disse artene mangler horn eller knøler på hodet. Dekkvingene er påfallende brede, med tydelige punktstriper.

## Utbredelse
Gruppen finnes bare på Madagaskar (slektene *[[Hexodon]]* og *[[Hyboschema]]*) og Ny-Caledonia (slekten *[[Hemicyrtus]]*).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Hexodontini Lacordaire, 1856
******* Slekten *[[Hemicyrthus]]* Reiche, 1860 – 7 arter
******* Slekten *[[Hexodon]]* Olivier, 1789 – 10 arter
******* Slekten *[[Hyboschema]]* Péringuey, 1901 – én art

## Kilder
* Dynastidae du monde- sjekkliste over artene 

## Eksterne lenker
* 
* Bilde av ''Hexodon'' sp.
* Bildegalleri
Oryctoderini

* se systematisk inndeling

**Oryctoderini** er en gruppe av biller som hører til familien skarabider (Scarabaeidae). De hører til underfamilien hornbiller (Dynastinae).

## Utseende
Denne gruppen mangler horn eller knøler på hodet og pronotum og ser derfor ikke ut som typiske hornbiller. Noen arter har tidligere blitt regnet til underfamilien praktskarabider (Rutelinae). De er robuste biller med kraftige bein, gjerne noe glinsende.

## Utbredelse
Gruppen er utbredt i Sørøst-Asia, gjennom Indonesia til Oseania.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Oryctoderini Endrödi, 1971
******* Slekten *[[Ceratohyphus]]* Geshev, 2024 - én art
******* Slekten *[[Chalcasthenes]]* Arrow, 1937 – 4 arter
******* Slekten *[[Chalcocrates]]* Heller, 1903 – 5 arter
******* Slekten *[[Coenoryctoderus]]* Prell, 1933 – 2 arter
******* Slekten *[[Hatamus]]* Sharp, 1877 – 4 arter
******* Slekten *[[Melanhyphus]]* Fairmaire, 1881 – 3 arter
******* Slekten *[[Neohyphus]]* Heller, 1896 – 4 arter
******* Slekten *[[Onychionyx]]* Arrow, 1914 – 3 arter
******* Slekten *[[Oryctoderinus]]* Endrödi, 1978 – én art
******* Slekten *[[Oryctoderus]]* Boisduval, 1835 – 5 arter
******* Slekten *[[Paroryctoderus]]* Dechambre, 1994 – én art

## Kilder
* Dynastidae du monde- sjekkliste over artene 

## Eksterne lenker
*
Aniceto Esquivel Sáenz

**Aniceto Esquivel Sáenz** (født *Aniceto del Carmen Esquivel Sáenz* 18. april 1824 i Cartago, død 22. oktober 1898 i San José) var president i Costa Rica i en kort periode i 1876 før han ble avsatt i et statskupp. Sáenz var en av grunnleggerne av Banco de Costa Rica.

Hans funksjonstid som president var fra 8. mai 1876 til 30. juli 1876. Sáenz' forgjenger som president var Tomás Guardia, og han ble etterfulgt av Vicente Herrera.

## Biografi
Sáenz var sønn av Úrsula Sáenz y Ulloa og Narciso Esquivel y Salazar, og 29. februar 1856 giftet han seg med Ana Isaura Carazo Peralta i San José. Hennes foreldre var María Toribia Peralta y Echavarría og Manuel José Carazo Bonilla. 

Utdannelsen fikk Sáenz ved *Casa de Enseñanza de Santo Tomás* og han avsluttet med en grad i jus ved Universidad de San Carlos de Guatemala. 

Sáenz var en av dommerne ved Costa Ricas høyesterett og medlem av landets konstitusjonelle forsamling av 1859, 1870 og 1880. Fra 1860 til 1863 og 1866 til 1868 hadde han en ministerpost. I årene 1868&ndash;1869 var han statssekretær i Jesús Jiménez Zamoras regjering. Deretter fulgte to år i statsråd under ledelse av Tomás Guardia Gutiérrez (1870&ndash;1872). I årene 1872&ndash;1876, 1884&ndash;1892 og 1894&ndash;1896 representerte Sáenz San José i parlamentet, og han var leder for de konstitusjonelle forsamlingene i 1886&ndash;1889 og 1891. 

Ved siden av sitt arbeide innen jus og politikk var han en av Banco de la Unions grunnleggere i 1877, som i 1877 til -89 utstedte kontanter. Banken skiftet navn til Banco de Costa Rica, og utstedte igjen kontanter i årene 1895&ndash;1899.

Valgene i april 1876 ga resultat etter herskeren Tomás Guardia Gutiérrez' ønsker. Sáenz ble valgt til president for Costa Rica for årene 1876&ndash;1880, og tiltrådte stillingen 8. mai 1876. Med diplomati ble konflikten med regjeringen Pedro Joaquín Chamorro y Alfaro styrt i en ikke-militær retning, og under Sáenz' styre ble regnskapsårets begynnelse lagt til 1. januar. Med Justo Rufino Barrios Auyón-regjeringen kom *Tratado Guardia-Salazar* i stand.

Hans politiske føringer avvek tydelig fra de øverstkommanderende Tomás Guardia Gutiérrez la, og 30. juli 1876 ble Sáenz avsatt gjennom et kupp som ble utført av generalene Pedro og Pablo Quirós Jiménez. Vicente Herrera Zeledón ble innsatt som president etter kuppet.

## Referanser
Michael Haukås

**Michael Enge Haukås** (født 1986) er en norsk psykolog og tidligere fotballspiller. Han har spilt for Stavanger, Vard Haugesund, FK Bodø/Glimt, FK Haugesund og Viking FK. Haukås gikk til Viking FK foran 2016-sesongen.

## Karriere
Haukås debuterte i Adeccoligaen for Stavanger mot Alta den 5. april 2009, og for Bodø/Glimt mot Lyn den 6. april 2010. Han har for øvrig hatt lang fartstid i rogalandsfotballen, hvor han først gjorde seg bemerket i fotballklubben SK Vard Haugesund som indreløper. Senere har Haukås bekledd flere posisjoner på banen. Haukås har senere blitt beskrevet som en spiller som tok omveien rundt toppfotballen på Haugalandet, ved at han først spilte for Stavanger IF og Bodø/Glimt før FK Haugesund viste interesse for ham.

Han blir beskrevet som en fysisk sterk indreløper med stor løpskapasitet, et godt skuddbein og et fint driv.

Etter lenge å ha vært en profil i Vard Haugesund, ble han i 2008 invitert på prøvespill i IK Start. Etter sesongen begynte flere klubber i Rogaland-distriktet å vise interesse for Haukås. I 2009 ble derimot Stavanger IF hans neste klubb, og han tilbrakte én sesong der og fikk med seg 21 kamper samt toppscorertittelen fra sin indreløperposisjon. Sommeren 2009 ble han også invitert på prøvespill i Aalborg. Etter en god sesong med Stavanger IF viste Bodø Glimt interesse, og Haukås signerte for Glimt i 2010. Etter å ha tilbrakt 2010- og 2011-sesongene i Glimt, returnerte han eliteserieklubben FK Haugesund i november 2011.

## Utdanning

Michael Haukås er utdannet lektor og tar en profesjonsutdanning som klinisk psykolog ved Universitetet i Bergen.

## Referanser


## Eksterne lenker
*
Ljudmila Gurtsjenko

**Ljudmila Markovna Gurtsjenko** (russisk Людмила Марковна Гурченко) (født 12. november 1935 i Ukraina, død 30. mars 2011) var en sovjet-russisk skuespiller.

Hun studerte ved Det allrussiske statlige kinematografiske institutt i Moskva. På midten av 1970-tallet hadde Gurchenko rollen i flere filmer, men bare med moderat suksess. I Norge er hun best kjent for sin rolle i musikalfilmen *[[Med Grimm og Gru]]*.

Gjennom skuespillerkarrieren opptrådte hun også i flere TV-programmer, og mottok flere sivile dekorasjoner for hennes mange opptredener i filmer og TV-serier.

Gurchenko var gift fem ganger, inkludert et kortvarig ekteskap med Iosif Kobzon i 1969. Hun hadde en datter, Maria (født i 1959) fra hennes første ekteskap, og to barnebarn, samt ett oldebarn.

Den 14. februar 2011 falt Gurchenko i nærheten av huset sitt og brakk hoften. Hun ble fraktet til nærmeste sykehus og gjennomgikk en hofteoperasjon neste dag. Hennes tilstand ble kraftig forverret og hun døde i mars 2011, 76 år gammel.

## Filmografi (utvalg)
* 1971 – *[[Ten (film fra 1971)|Ten]]* (Тень)
* 1976 – *[[Med Grimm og gru]]* 
* 1979 – *[[Sangen om Sibir]]*
* 1982 – *[[Møte på stasjonen]]* (Вокзал для двоих)
* 1984 – *[[Ljubov i golubi]]* (Любовь и голуби)

## Referanser


## Eksterne lenker
* 
*
Remond Mendy

**Remond Macougne Mendy** (født 9. oktober 1985) er en senegalesisk fotballspiller. Han spiller spiss for Hønefoss etter en overgang fra Nybergsund sommeren 2011. 

For Hønefoss debuterte han i hjemmekampen mot Sandefjord 4. august, og han scoret sitt første mål i hjemmekampen mot Randaberg 7. august.

## Eksterne lenker
* 
* Spillerprofil på www.honefossbk.no
* Spillerprofil  på AltOmFotball.no
*  Spillerprofil på www.footballzz.com
*  Spillerprofil på nor.worldfootball.net
DNT Gjøvik og Omegn

**DNT Gjøvik og Omegn** (tidligere Gjøvik og Toten Turlag) er en medlemsforening av Den Norske Turistforening (DNT). Gjøvik og Toten Turlag var tidligere et frittstående turlag med fjellsport som hovedinteresse, men ble i august 2000 en del av DNT. DNT Gjøvik og Omegn dekker de tre kommunene Gjøvik, Østre Toten og Vestre Toten.

## Referanser


## Eksterne lenker
* DNT Gjøvik og Omegn
Missing man-formasjon

**Missing man-formasjon** er en overflyging av militære fly i forbindelse med begravelser eller minnehøytideligheter etter falne flygere og fremtredende personligheter. Et eksempel fra Norge i nyere tid er bisettelsen til motstandsmannen Gunnar Sønsteby i 2012.

I det formasjonen, som flys i såkalt fire-fingersformasjon (eng.: Finger Four), flyr over seremonien, trekker ett av flyene opp og ut av formasjonen for å markere den falne flygerens plass. Seremonien var i utgangspunktet forbeholdt falne flygere, men den har etterhvert også blitt tatt i bruk ved minnehøytideligheter for annet militært personell.

## Referanser
Inger og Johannes Exner

**Inger Exner** og **Johannes Exner** er et dansk arkitektpar. Deres arbeider kan ikke skilles fra hverandre og behandles derfor under ett i denne artikkelen.

Inger Augusta Exner ble født i Randers i 1926. Johannes Exner er født i Hald ved Randers samme år. De møtte hverandre på gymnasiet og fortsatte begge sin utdannelse på Kunstakademiets Arkitektskole i København hvor de ble uteksaminert i 1954. Paret giftet seg i 1952 og har fire barn.

I 1958 åpnet paret eget arkitektkontor og deres første store oppgave, i samarbeide med Knud Erik Larsen, var Sankt Clemens kirke i Randers. Siden da har de tegnet et større antall kirker og har blitt kjent for sine restaureringer, særlig av kirker.

Johannes Exner ble i 1965 lektor og leder av restaureringsavdelingen på Arkitektskolen Aarhus og var fra 1984 til 1992 professor samme sted. Arkitektkontoret har siden 1998 blitt videreført av deres to døtre, som begge er arkitekter.

I 1985 ble Johannes Exner ridder av Dannebrog.

Inger og Johannes Exner ble tildelt Nykredits Arkitekturpris i  og C.F. Hansen-medaljen i .

## Arbeider

* Sankt Clemens kirke (Randers) oppført 1961–63
* Hald Ege kirke i Viborg, oppført 1964–67
* Nørrelandskirken i Holstebro, oppført 1965–69
* Præstebro kirke i Herlev, oppført 1965–69
* Islev kirke ved København, oppført 1968–70
* Gug kirke ved Aalborg, oppført 1971–72
* Nørre Uttrup kirke i Hvorup Sogn, oppført 1975–77
* Sædden kirke i Esbjerg, oppført 1978
* Opstandelseskirken i Albertslund, oppført 1984
* Lyng kirke, oppført 1993–94
* Sognegården ved Søllerød kirke, oppført 1993
* Skæring kirke i Århus, oppført 1994
* Virklund kirke i Silkeborg, oppført 1994
* Ølby kirke i Køge, oppført 1997
* Sognegården ved Viborg domkirke, oppført 1999
* Fænøsund park i Middelfart, oppført 2005
* Orgelet i Jørlunde kirke, bygget 2009
## Referanser

## Eksterne lenker
* Biografi - Arkitektskolen Aarhus
* Inger Exner – Dansk Kvindebiografisk Leksikon
* Exners Tegnestues hjemmeside
* Koldinghus hjemmeside
* Byggverk av Inger og Johannes Exner i arkitekturbilleder.dk
Charlie Adam

**Charles Graham «Charlie» Adam** (født 1985) er en skotsk fotballtrener og tidligere fotballspiller som er hovedtrener for .

Han spiller hovedsakelig som en sentral midtbanespiller.

Før ungdomskarrieren i Rangers FC, var Adams en del av Dundee ungdomslag mellom 1999 og 2003. Som et produkt av Rangers ungdomakademi, brukte Adam mye av sin tidlige seniorkarriere på utlån til andre klubber. Mens han var på lån til St. Mirren FC i sesongen 2005-2006, var Adam del av laget som vant både den skotske Challenge Cup og første divisjon. Dessuten spilte han over tretti kamper for St. Mirren. Da han returnerte til Rangers på slutten av 2006-sesongen, ble han en mye brukt spiller under managerne Paul Le Guen og Walter Smith. Adam var også en del av Rangers-laget som nådde Europaligaen-finalen i 2008.

Etter å ha falt i unåde hos Rangers i sesongen 2008-09, ble Adam lånt ut til det engelske laget Blackpool i Championship. Lånet ble gjort permanent i starten av 2009-10 sesongen, og Adam ble en integrert del av Blackpools lag. Han var også kaptein på laget da de vant mot  og rykket opp til Premier League.

Sommeren 2011 ble Adam klar for , for om lag 7 millioner pund, eller ca. 60 millioner kroner. Et opphold som ble kortvarig da Brendan Rodgers ble manager i Liverpool FC og ikke ville satse på han.

Adam ble solgt og signerte den 31. august 2012 for .

## Referanser


## Eksterne lenker
* 
*  Profil på PremierLeague.com.
John Williams (gitarist)

**John Christopher Williams** (født 24. april 1941) er en Grammy Award-vinnende australsk klassisk gitarist, ansett som en av de beste i sin generasjon. Han bor i Storbritannia. 

## Biografi
John Williams ble født i Melbourne i Australia. Han har en engelsk far, Len Williams,som senere ble grunnleggeren av London Guitar School. Williams har også  australsk-kinesisk mor (datter av den kjente Melbourne-advokaten William Ah Ket). I 1952, returnerte familien til England. Williams ble undervist først av sin far, og fikk utdannelse ved Friern Barnet Grammar School i London. Da han var elleve år gikk han på sommerkurs med Andrés Segovia ved Academia Musicale Chigianai i Siena i Italia. Senere gikk han på Royal College of Music i London fra 1956 til 1959 og studerte piano fordi skolen ikke hadde gitaravdeling på den tiden. Etter eksamen ble han tilbudt muligheten til å skape en slik gitaravdeling. Med tanke på kjærligheten han hadde for instrumentet, grep han sjansen og drev avdelingen de to første årene. 

## Klassisk gitarist
Williams første profesjonelle opptreden var i Wigmore Hall i London 6. november 1958. Siden da har han opptrådt over hele verden og har hatt regelmessige opptredener på radio og TV. Han har spilt nesten hele repertoaret for gitar og har utvidet det ved å bestille gitarkonserter fra komponister som Stephen Dodgson, André Previn, Patrick Gowers, Richard Harvey og Steve Gray. Han har spilt inn duettalbum med andre gitarister, Julian Bream og Paco Peña.
John Williams har gjort en stor innsats for å bringe komponisten Augustin Barrios frem i  lyset. Williams har ofte snakket godt om Barrios’ arbeid. Selv sier han at han tror Barrios er den største komponisten av gitarmusikk. Han har også jobbet med samtidige komponister fra sitt hjemland Australia, blant andre Phillip Houghton, Peter Sculthorpe, Ross Edwards og Nigel Westlake.

Han spilte inn "Cavatina" av Stanley Myers. Stykket var opprinnelig kort, men på Williams' anmodning, ble det nyskrevet for gitar og utvidet av Myers. Etter denne transformasjonen, ble den brukt til en film, The Walking Stick (1970). I 1973 skrev Cleo Laine tekster og spilte det som sangen "He was Beautiful" akkompagnert av John Williams. Gitaren versjonen ble en verdensomspennende hitsingel da den ble brukt som tema til den Oscar-vinnende filmen The Deer Hunter (1978).

## Andre sjangere
Fra 1979 til 1983 var Williams med på fem utgivelser med Sky. 

## Referanser


## Eksterne lenker
* 
* 
*
Æbleflæsk

**Æbleflæsk** (epleflesk) er en dansk matrett som tilberedes av epler, røkt sideflesk, løk, sukker og ev. pepper og kanel. 

Flesket skjæres i store terninger, stekes i pannen og de skrellede eplestykkene tilsettes. Så tilsettes brun farin eller alminnelig sukker, og det hele røres sammen til det får en nærmest grøtlignende konsistens. Retten spises ofte som pålegg på rugbrød.

Opprinnelig har det vært en rett med fokus på eple, og det brukes derfor normalt mere av dette enn av flesk. Det skal dog hverken smake surt som nyplukket eple eller søtt som syltetøy. 

Æbleflæsk kan utmerket nytes sammen med mørkt øl eller snaps, og spises gjerne i de kalde månedene, høst som vår. 

## Eksterne lenker
* ''Æbleflæsk'' hos politiken.dk
* Pathways to Cultural Landscapes
* ''Æbleflæsk'' hos natmus.dk
* Æbleflæsk i Ordbog over det danske sprog
Hermann Rhodén

**Hermann Tronhus Rhodén** (født 22. april 1993) er en norsk tidligere fotballspiller og nåværende advokatfullmektig i advokatfirmaet Wikborg Rein. Han vokste opp i Krokstadelva, og var vesentlig tilknyttet lag i Drammensregionen. 

Som keeper for Strømsgodset fikk Rhodén sin Tippeliga-debut 3. april 2011 i en bortekamp mot . Adam Larsen Kwarasey ble utvist, og Rhodén ble satt inn i hans sted. I 2012-sesongen var han utlånt til Vestfossen. I 2013-sesongen var Rhodén tilbake i Strømsgodset som andrekeeper og sto en halv sesong på rekruttlaget i 2. divisjon inntil han 12. august ble lånt ut til Stoppen Sportsklubb. Han fikk imidlertid ingen spilletid i offisielle kamper mens han var utlånt til Stoppen.  

I 2014-sesongen spilte han 49 kamper i 3. divisjon for Drammen FK, som rykket opp fra 3. til 2. divisjon i 2014. Etter to år i Drammen FK flyttet han til Oslo og begynte i Grorud Fotball før 2016-sesongen. Han var lagets faste keeper frem til han ble skadet den 7. august 2016. Han gikk skadet lenge, og spilte kun én kamp for Grorud i 2017-sesongen. Etter 2017-sesongen la han opp som keeper. 

## TV-opptreden
I tenårene deltok Rhodén i NRKs TV-serie *Nummer 1 - Norges største keepertalent*, der Frode Grodås og Stig Inge Bjørnebye lette etter Norges største keepertalent i alderen 15-17 år. Rhodén endte på tredjeplass i denne konkurransen.

## Referanser


## Eksterne lenker
* 
* Spillerprofil på Strømsgodsets nettside
Lloyd Appleton

**Lloyd Otto Appleton** (født 1. februar 1906 i Iowa, død 17. mars 1999 i Ohio) var en amerikansk bryter som deltok i de olympiske leker 1928 i Amsterdam. 

Appleton vant en olympisk sølvmedalje i bryting under OL 1928 i Amsterdam. Han kom på andreplass i vektklassen weltervekt, 72,0 kg, i fristil bak Arvo Haavisto fra Finland. Det var seks vektklasser i den gresk-romerske og sju i fristil.

## OL-medaljer
*  1928  Amsterdam - Sølv i bryting, fristil weltervekt  Finland

## Referanser


## Eksterne lenker
*
Donald Stockton

**Donald Parker Stockton** (født 22. februar 1904 i Montréal, død 16. juni 1978) var en canadisk bryter som deltok i de olympiske leker 1924 i Paris, 1928 i Amsterdam og  1932 i Los Angeles. 
 
Stockton vant en olympisk sølvmedalje i bryting under OL 1928 i Amsterdam. Han kom på andreplass i vektklassen mellomvekt, 79,0 kg, i fristil bak Ernst Kyburz fra Sveits. Det var seks vektklasser i den gresk-romerske og sju i fristil.

## OL-medaljer
*  1928  Amsterdam - Sølv i bryting, fristil mellomvekt  Canada

## Referanser


## Eksterne lenker
*
Samuel Rabin

**Samuel «Sam» Rabin** (født 20. juni 1903 i Manchester, død 20. desember 1991) var en britisk bryter som deltok i de olympiske leker 1928 i Amsterdam. 

Rabin vant en olympisk bronsemedalje i bryting under OL 1928 i Amsterdam. Han kom på tredjeplass i vektklassen mellomvekt, 79,0 kg, i fristil bak Ernst Kyburz fra Sveits og Donald Stockton fra Canada. Det var seks vektklasser i den gresk-romerske og sju i fristil.

## OL-medaljer
*  1928  Amsterdam - Bronse i bryting, fristil mellomvekt  Storbritannia

## Referanser


## Eksterne lenker
*
Arnold Bögli

**Arnold Bögli** (født 30. mai 1897) var en sveitsisk bryter som deltok i de olympiske leker 1928 i Amsterdam.

Bögli vant en olympisk sølvmedalje i bryting under OL 1928 i Amsterdam. Han kom på andreplass i den nest tyngste vektklassen lett tungvekt, 87,0 kg, i fristil bak Thure Sjöstedt fra Sverige. Det var seks vektklasser i den gresk-romerske og sju i fristil.

## OL-medaljer
*  1928  Amsterdam - Sølv i bryting, fristil lett tungvekt  Sveits

## Referanser


## Eksterne lenker
*
Berg skole (Sømna)

**Berg skole** er en barneskole i Sømna kommune i Nordland. Skolen hadde 136 elever i 2008.

## Referanser
Maurice Letchford

**Maurice E Letchford** (født 27. august 1908 i Pretoria i Sør-Afrika, død 15. august 1965) var en canadisk bryter som deltok i de olympiske leker 1928 i Amsterdam. 

Letchford vant en olympisk bronsemedalje i bryting under OL 1928 i Amsterdam. Han kom på tredjeplass i vektklassen weltervekt, 72,0 kg, i fristil bak Arvo Haavisto fra Finland og Lloyd Appleton fra USA. Det var seks vektklasser i den gresk-romerske og sju i fristil.

## OL-medaljer
*  1928  Amsterdam - Bronse i bryting, fristil weltervekt  Canada

## Referanser


## Eksterne lenker
*
Distanseritt

**Distanseritt** er en ridesport basert på kontrollerte langdistanseløp. Det er en av de internasjonale konkurranser anerkjent av det internasjonale rideforbundet (FEI). I denne idretten konkurrerer hester og ryttere mot hverandre og det foregår gjerne over svært lange distanser, gjerne opptil 16 mil langt kan et løp være. Distanse er en utholdenhetsprøve for hest og rytter.
Distanseritt blir betegnet som et maratonløp over lengre distanser med innlagte veterinærkontroller. Dette er konkurransegren som passer til alle hester og ryttere som er interessert i turridning.
Den form for distanseridning vi kjenner i dag ble utviklet i USA i 1930-årene. I dag er det utøvere over hele verden som rir distanseritt. Det arrangeres EM, VM og nasjonale mesterskap. Det konkurreres det også om "ELDRIC"–poeng. (ELDRIC = European Long Distance Conference) i en cup hvor det må ris minimum 3 ritt i 2 forskjellige land for å få poeng.
For å delta i de lengste klassene kreves det mye trening og god forbredelse for både hest og rytter. Det vil være enorm belastning for dem begge, så for å delta i lange ritt er det mye trening som må gjennomføres først. Man må kanskje bruke flere år på å bygge hestens muskel, ledd og seneapparat så blir det godt nok til å tåle påkjenningen av å gjennomføre et langt ritt.
Det er tre typer bedømmelsesmuligheter i distanseritt. Clear Round, optimal tid og fri fart.
## Veterinærkontroll
Under distanserittene er veterinærkontrollen en veldig viktig del av konkurransen. Der ivaretas både sikkerheten for hest og rytter og det påses at hesten er skikket til å fortsette. Under en veterinærkontroll blir hestens puls sjekket. Pulsen skal ned til under 64 slag i minuttet i løpet av en halv time. Er ikke alt dette tilfredsstillende blir ekvipasjen eliminert.
Også hestens allmenntilstand blir omhyggelig sjekket. Dersom noe av dette ikke er tilfredsstillende blir ekvipasjen eliminert. I denne sporten er det viktig å ha hester som tar seg frem i all slags terreng, kan disponere kreftene og er utholdende. Det er også viktig med godt samspill mellom rytter og hest. Distanserittene kan deles inn i tre grupper:
Turritt, optimaltid og fri fart. De lange rittene er hovedsakelig fri fart. Arabere, men også fullblods har vist seg og være de som hevder seg best i slike løp.
## Klasser
Søpavillonen

**Søpavillonen** er en bygning som ligger i Gyldenløvesgade 24 ved Søerne i København. Den er tegnet av Vilhelm Dahlerup og oppført i 1894–95. Opprinnelig var den beregnet til Kjøbenhavns Skøjteløberforening, men ble solgt til restauratør Oscar Davidsen i 1965 og har siden blitt diskotek.

Dahlerup hadde allerede i 1884 oppført Langeliniepavillonen (revet i 1902) og hadde derfor erfaring med oppgaven.

Bygningen ble fredet i 1984.

Arealet rundt Søpavillionen ble anlagt i 1928–30 av stadsgartner Valdemar Fabricius Hansen sammen med stadsarkitekt Poul Holsøe.

## Referanser


## Kilder
*Verker av Vilhelm Dahlerup - Weilbachs kunstnerleksikon
Paul Bogart

**Paul Bogart** (født  21. november 1919 i New York City, USA, død 15. april 2012) var en amerikansk fjernsyns- og filmregissør.  Han regisserte episoder av fjernsynsseriene *[[Get Smart]]* og *[[All In The Family]]* fra 1976 til 1979. Blant hans filmer er *[[Marlowe tar saken]]*, *[[Svindlere i kuleregn]]* (begge med James Garner i hovedrollen) og *[[Class of '44]]*.

I 1991 ble han tildelt pris i *French Festival Internationelle Programmes Audiovisuelle* ved Cannes filmfestival. 

## Filmografi (utvalg)

### Regi
* 1973 - *[[Class of '44]]*
* 1971 - *[[Svindlere i kuleregn]]*
* 1969 - * [[Marlowe tar saken]]*
* 1966 -  *[[The Three Sisters (1966 film)|The Three Sisters]]*

### Produsent
* 1973 - *[[Class of '44]]*

## Referanser


## Eksterne lenker
* 
* Profil hos Museum of Broadcast Communications
* Paul Bogart intervju hos Archive of American Television
Kjøbenhavns Skøjteløberforening

**Kjøbenhavns Skøjteløberforening** er Danmarks eldste skøyteklubb og en av Danmarks eldste idrettsklubber. KSF ble stiftet 4. februar 1869 og hadde sin første sesong i 1870. Københavns Magistrat hadde gitt tillatelse til bruk av Sortedamssøen der man åpnet en bane som var 400 alen lang og 100 alen bred.

To år etter stiftelsen hadde klubben ikke mindre enn 2915 medlemmer. Klubbens første konkurranse ble ifølge avisen *[[Dagens Nyheder]]* avholdt i 1871. I 1886 endret man banens beliggenhet fra Sortedamssøen til Peblingesøen.

Klubben fikk bygd Søpavillonen i 1894, tegnet av arkitekt Vilhelm Dahlerup til en pris pålydende ca. 70.000 kr.
I 1960 flyttet klubben til Østerbro, og Søpavillonen ble solgt til restauratør Oscar Davidsen i 1965.

## Kjente løpere
* Kurt Stille

## Referanser


## Eksterne lenker
*